**ՍԻՍԻԱՆ ՀԱՄԱՅՆՔԻ ՂԵԿԱՎԱՐ ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ՝ ՀԱՅՈՑ ԲԱՆԱԿԻ ԿԱԶՄԱՎՈՐՄԱՆ 32-ԱՄՅԱԿԻ ԿԱՊԱԿՑՈՒԹՅԱՄԲ**

1992 թվականի հունվարի 28-ին Կառավարությունն ընդունեց «Հայաստանի Հանրապետության Պաշտպանության նախարարության մասին» որոշումը, որով էլ ազդարարվեց Հայոց Ազգային բանակի ստեղծումը:

Այսօր արդեն Հայոց բանակը 32 տարեկան է:

Ծանր, դժվարին, բայց փառավոր է Հայոց բանակի անցած ուղին:

Բազմաթիվ ճակատամարտեր, պատերազմական իրողություններ, սահմանային լարվածություններ հաղթահարելով՝ մենք շարունակում ենք հպարտանալ մեր մարտունակ, տոկուն բանակով:

Օրվա կապակցությամբ շնորհավորում եմ բոլոր զինծառայողներին, սպաներին, հրամանատարական ողջ կազմին և բոլոր նրանց, որոնց ամենօրյա գործողությունների նպատակը մեկն է՝ «Ուժեղ բանակ, ամուր սահմաններ»:

Սիրելի՛ նվիրյալներ, մաղթում եմ ձեզ քաջառողջություն, երկար տարիների կյանք, նպատակների և երազանքների իրականացում:

Թո՛ղ որ ձեր մասնագիտական կարողություններն ու հմտությունները կիրառեք բացառապես խաղաղ պայմաններում:

Հազար փառք բանակաշինության գործում ջանք ու եռանդ չխնայածներին:

Հավերժ խոնարհում Հայաստանի պետականության, անկախության և խաղաղության համար մղված պայքարում իրենց կյանքը նվիրաբերածներին:

Հավերժ փառք ու խոնարհում: